ທ່ານ Kerry ຮຽກຮ້ອງໃຫ້ ອີຣ່ານຕັດສິນໃຈ ກ່ຽວກັບ ເລື້ອງນີວເຄລຍ ນັ້ນເສຍ
ລັດຖະມົນຕີການຕ່າງປະເທດ ສະຫະລັດ ກ່າວວ່າ ຍັງມີຊ່ອງຫວ່າງຕ່າງໆທີ່ສຳຄັນ ທີ່ຍັງບໍ່ສາມາດຕົກລົງກັນໄດ້.
ບັນດາລັດຖະມົນຕີການຕ່າງປະເທດ ຂອງສະຫະລັດແລະສະ ຫະພາບຢູໂຣບ ທີ່ກຳລັງພະຍາຍາມດຳເນີນງານເພື່ອໃຫ້ບັນລຸ ຂໍ້ຕົກລົງນີວເຄລຍກັບອີຣ່ານ ກ່າວວ່າ ພວກຕົນກຳລັງຢູ່ໃນຂັ້ນ ທີ່ສຳຄັນທີ່ສຸດໃນການເຈລະຈາ ແລະເວລານີ້ ໄດ້ທຳຄວາມ ຄືບໜ້າຫຼາຍສົມຄວນ ພວກລັດຖະມົນຕີຕ່າງປະເທດຈາກອັງກິດ ຝຣັ່ງ ແລະເຢຍຣະມັນ ກັບທ່ານ John Kerry ລັດຖະມົນຕີຕ່າງປະເທດສະຫະລັດ ໄດ້ພົບ ປະກັນທີ່ລອນດອນໃນວັນເສົາວານນີ້ ໃນລະຫວ່າງການຢຸດພັກ ຊົ່ວຄາວໃນການເຈລະຈາກັນ ພວກທ່ານກ່າວວ່າ ເຖິງແມ່ນໄດ້ ບັນລຸຄວາມຄືບໜ້າຫຼາຍສົມຄວນໃນດ້ານສຳຄັນໆ ແຕ່ກໍຍັງມີເລື້ອງ ສຳຄັນອື່ນໆອີກຢູ່ ທີ່ຍັງບໍ່ສາມາດຕົກລົງກັນໄດ້ ພວກທ່ານໄດ້ຮຽກຮ້ອງໃຫ້ອີຣ່ານ ເຮັດໃນອັນທີ່ພວກທ່ານເອີ້ນວ່າ ການຕັດສິນໃຈທີ່ຫຍຸ້ງ ຍາກ ແລະເວົ້າວ່າ ພວກທ່ານບໍ່ສາມາດຈະລົງນາມໃນຂໍ້ຕົກລົງ ທີ່ ກ່ອນການເຈລະຈາກັນນັ້ນ ທ່ານ Kerry ກ່າວວ່າ ແລະທ່ານກ່າວຕໍ່ໄປວ່າການຕັດສິນໃຈເຫຼົ່ານັ້ນ ຈະບໍ່ງ່າຍຂຶ້ນ ໃນຂະນະທີ່ເວລາຜ່ານໄປ ປະທານາທິບໍດີ ບາຣັກ ໂອບາມາ ກ່າວຢູ່ໃນການໃຫ້ສຳພາດ ທີ່ພິມລົງໃນໜັງສືພິມ Huffington Post ໃນວັນເສົາວານນີ້ວ່າ ບັນຫາກໍແມ່ນວ່າ ອີຣ່ານກຽມພ້ອມຫຼືຍັງທີ່ຈະ ສະແດໃຫ້ໂລກເຫັນວ່າ ຕົນບໍ່ໄດ້ພັດທະນາອາວຸດນີວເຄລຍ ການເຈລະຈາກັນ ກຳນົດຈະດຳເນີນຕໍ່ໄປໃນສັບປະດາໜ້າ ທີ່ເມືອງ Lausanne ສະວິດເຊີແລນ ໂດຍຈະມີນັກການທູດຈາກຈີນ ແລະຣັດເຊຍ ເຂົ້າຮ່ວມນຳ ຊຶ່ງສອງປະເທດນີ້ ເປັນອີກສອງສະມາຊິກຂອງກຸ່ມ ທີ່ເອີ້ນວ່າ P5 ບວກ 1 ທີ່ທຳການເຈລະຈາເລື້ອງນິວເຄລຍກັບອີຣ່ານ